Lamboing
Lamboing (frankprovenzalisch [lɑ̃bwɛː / lɑ̃bwɛ], alem. Lamlige, dt. verautet Lamlingen) isch e politischi Gmeind im Verwautigschreis Bärner Jura im Kanton Bärn, Schwyz gsi. Uf dr 1. Jänner 2014 het Lamboing mit Diesse u Prêles zur noie Gmeind Plateau de Diesse fusioniert.

Geografi 
Lamboing ligt uf em Tesseberg un bsteit us dr Wiiler Les Moulins, Derrière-la-Chaux u Les Prés de Macolin-Derrière, weschtlig vo Magglige. D Gmeindsflächi hät us 38,6 % langwirtschaftlecher Flächi, 54,8 % Waud, 6,5 % Sidligsflächi u 0,1 % süschtigi Flächi bstange. D Nachburgmeinde si Nods, Diesse, Prêles, Twann-Tüscherz, Evilard u Orvin gsi.

Gschicht 
Lamboing isch zum erschte Mal gnennt worde im Jahr 1179 aus Lamboens (Fäuschig, Ändi 12. Jh.), 1235 Lamboens. Bis zum 31. Dezämber 2009 het d Gmeind zum Bezirk La Neuveville ghört.

Ywohner 
Quäuue: Bundesamt für Statistik 2005

Dr Uusländeraateil isch 2010 bi 5,8 % gläge.

Religion 
62,3 % vo de Ywohner si evangelisch-reformiert, 18,7 % si römisch-katholisch gsi (Stang 2000).

Politik 
Bi de Nationauraatswahle 2011 het s das Ergebnis ggää: BDP 3,7 %, CVP 1,6 %, EVP 1,3 %, FDP 15,5 %. GLP 3,6 %, GP 6,6 %, SP 26,4 %, SVP 26,2 %, Suschtigi 15,1 %.

Gmeindspresidäntin vo Lamboing isch d Monique Courbat gsi (Stang 2013).

Wirtschaft 
D Arbetslosigkeit isch im Jahr 2011 bi 2,2 % gläge.

Sprach u Dialäkt 
Bir Vouchszeuuig 2000 hei vo de 647 Ywohner 12,4 % Dütsch aus Houptsprach aaggää, 84,2 % Französisch u 0,6 % Italienisch.

Dr alt frankprovenzalisch Patois vo Lamboing isch wahrschynlech ir erschte Heufti vom 20. Jh. uusgstorbe.

Weblink

Fuessnote 

Ort (Kanton Bärn)